钦定古今图书集成/明伦汇编/人事典/第103卷 > 尔雅 > 《逆旅》后汉·黄宪
## 钦定古今图书集成/明伦汇编/人事典/第103卷 > 尔雅 > 《逆旅》后汉·黄宪

征君，过河曲，晋人不识为征君。有酒徒数十人，偶语
于市曰：“皇皇九旅，一何寒也！”左权谓晋人曰：“夫子假
道于此，有司不闻，汝莫以告，偶语者何也？”晋人曰：“何
夫子为关吏，猛而容入，是若之幸也，岂复闻于有司
乎？有司不能待寒旅也，让我以偶语，酒徒之性，亦将
肆矣。”左权叱曰：“汝以百夫之众，挟酒徒之名，而摇乱
一市，何有司不汝戮也？”晋人怒而捕。有解衣而求斗
者数人，呼于市曰：“先捕驴上之子乎！”左权以身翼之，
乃与左权斗。左权举商人之栋木二丈，横行于晋人
之围，晋人皆靡，遂分道而去。有司已闻征君至，出郭
追之。征君使左权谢曰：“夫子远矣，不可淹也。以晋王
有敦聘，故遥涉乎冀壤，假道于令邑。夫子欲下车而
礼，以微服故，是以不敢相达，且无费明宰之腆惠也。”
有司曰：“某之守是土也，无令誉于百姓，是以聚为酒
党，以暴吾恶也。征君其无警乎？”乃再拜谢罪，馈黄金
百斤为赆左。权辞曰：“夫子有命，请复之。”权不敢专也，
遂不顾而行，以其情告于征君。征君喜曰：“才大而不
仕于乱，智也；从游而”忘劳，恭也；力举梁木而不闻，淑
也。权乎可以使蛮貊矣。